b'\n_START_ARTICLE_\nBalanitis\n_START_PARAGRAPH_\nAng balanitis (mula sa Griyego: \xce\xb2\xce\xac\xce\xbb\xce\xb1\xce\xbd\xce\xbf\xcf\x82 balanos "acorn"). ay ang pamamaga o implamasyon ng glans penis o ulo ng titi (na kilala rin bilang burat o turat). Kapag apektado rin ang prepusyo ng titi, tinatawag na itong balanoposthitis._NEWLINE_Pangkaraniwang sanhi ng balanitis ang kakulangan ng kalinisan. Mas nagkakaroon ng ganitong uri ng pamamaga ang isang lalaki, partikular na sa mga bata, kapag mahaba ang prepusyo o suklob ng ulo ng titi. Napapanatili ang kalinisan ng bahaging ito ng kasariang panlalaki kapag hinihila ang prepusyo para mapalitaw ang nasusukluban o natatakpang bahagi at malimit na huhugasan ng tubig. Kapag nahihirapan sa pagsasagawa nito, kinakailangang isakatuparan na ang pagsusunat o pagtutuli.'